IOSIF CAMARĂ 


CELE MAI VECHI PSALTIRI ROMÂNEȘTI 
SI REDACTIILE PSALTIRII SLAVONE” 


1. Primele Psaltiri româneşti, între care se numără cel mai vechi text scris în limba 
română (Psaltirea Hurmuzaki), s-au bucurat de o atenție specială în filologia româ- 
nească din ultimul veac. În bună măsură, ceea ce se ştie azi despre sursele si filiatia 
acestora se datorează cercetărilor întreprinse de Alexandru Mareş, care a rezolvat 
probleme ce altădată păreau insurmontabile şi a ajuns la rezultate, în unele puncte, cu 
caracter definitiv. Cu toate acestea, unele dificultăți pe care studierea Psaltirilor le ri- 
dică au rămas încă nerezolvate. Nu detinem informaţii despre data traducerii Psaltirii 
în limba română, avem o imagine neclară asupra surselor slavone folosite şi doar ipo- 
teze cu privire la împrejurările culturale care au determinat traducerea şi difuzarea 
acestor versiuni. În ultimele decenii, cercetătoarea Catherine MacRobert şi-a dedicat 
eforturile studierii redactiilor Psaltirii slavone, ajungând la rezultate care pot face 
lumină si în problema surselor Psaltirilor româneşti. 

Contribuțiile lui Alexandru Mareş şi ale Catherinei MacRobert ne-au permis să 
reluăm problema izvoarelor acestor texte într-o comunicare din 2019!. Ulterior, în 
cadrul proiectului roPsalt?, am desfăşurat câteva călătorii de studiu care ne-au oferit 
accesul la fonduri de manuscrise din Bulgaria, Serbia medievală şi Muntele Athos, 
descoperind informaţii noi în această problemă. Vom prezenta, în continuare, 
câteva din rezultatele la care am ajuns. 


2. Filiatia Psaltirilor românești din secolul al XVI-lea este bine cunoscută azi 
datorită cercetărilor lui Alexandru Mareş (1982), care a studiat raporturile dintre ver- 
siuni şi a propus două variante de stemma codicum. Stim, prin urmare, că Psaltirile 
românești descind dintr-o unică traducere, efectuată după un original slavon. Versiu- 
nea primitivă a fost trecută prin revizii succesive, din care au rezultat versiunile con- 
servate în secolul al XVI-lea. Trăsăturile redactionale diferite permit distingerea a 
două grupuri de versiuni: grupul A, care cuprinde Psaltirea Hurmuzaki, Psaltirea 
Voroneteana și psalmii din Molitvenicul coresian, respectiv grupul B, care include 
Psaltirea Scheiană, Psaltirea Ciobanu (moldovenească), Psaltirea românească din 
1570, Psaltirea slavo-română din 1577, Psaltirea slavo-română din 1589 (aflată în 

relație şi cu grupul A), Psaltirea Săulescu (azi pierdută) şi fragmentul Iorga (vezi 
Mareş 1982). 

Sursele folosite în traducerea și revizia Psaltirilor din secolul al XVI-lea l-au 
preocupat pe Alexandru Mareș, care abordează această problemă cu prilejul studie- 
rii filiatiei textelor, dar îi consacră şi un studiu special în 1982 (republicat în 2005), 
singura examinare amănunțită a acestei probleme. După Mares (2005, p. 276-277), 
unicul rezultat pozitiv al cercetărilor precedente este informaţia că traducerea s-a 
făcut din slavonă. Examinând opiniile anterioare, cercetătorul amintit demonstrează 
că Psaltirile slavone nu concordă de obicei cu versiunile româneşti intercalate, res- 
pingând ipoteza derivării textului românesc din cel slavon alăturat. 

Pe urmele lui I. A. Candrea, Psaltirile românești au fost comparate de obicei cu 
ms. B.A.R. 205 (Psaltirea lui Branko Mladenović), un manuscris din 1346 care 
conservă comentariul la Psaltire atribuit Sfântului Athanasie cel Mare. Alexandru 
Mareş (2005, p. 278) examinează raporturile textuale complicate dintre manuscri- 
sul sârbesc şi versiunile românești, aducând probe în sprijinul acestei relații, dar 
semnalând și divergențe notabile. Domnia sa mai observa că trăsăturile redactio- 
nale ale Psaltirii din 1346 nu se regăsesc în celelalte manuscrise slavone de la BAR 
şi, pe baza bibliografiei, conclude că versiunea Mladenović aparţine noii redactii 
athonite, redacție care a suferit în continuare modificări. 

Despre Psaltirea Hurmuzaki, Mareş (2005, p. 279) afirmă că este o „prelucrare des- 
tul de liberă” a vechii traduceri și încearcă să găsească informaţii despre sursa folosită 
la revizie. Cercetătorul (1982, p. 221-223; 2005, 279-280) relevă o serie de concor- 
dante ale Psaltirii Hurmuzaki cu mai multe versiuni slavone: Psaltirea Mladenovic 
(1346), Psaltirea de la Praga (1359), Psaltirea de la Paris (1380), Psaltirea de la 
Viena (1463), Psaltirea de la Bologna (sec. al XIII-lea) şi Psaltirea de la Sinai (sec. al 
XI-lea). Totodată, găsește un indiciu privind folosirea unei Psaltiri comentate: titlul 
Ps. 110 (Lăudăm Domnulu cel viu) reprezintă talcuirea interjectiei Alliluia aşa cum 
apare ea în Psaltirea de la Viena: Alliluié se tl’kuet se ubo hv(a)la zivomu B(og)u. 
Autorul conclude ca Psaltirea folosită la revizia PH este o versiune foarte veche, 
bine individualizată, „înmănunchind, deopotrivă, trăsături ale vechi şi noii redactii 
[i.e. athonite]”, chiar dacă mărturiseşte că nu dispune de date privind clasificarea 
redacțională a tuturor acestor Psaltiri (Mareş 1982, p. 223; 2005, p. 279-280). 

Pe baza acestor rezultate, Mares (2005, p. 278-279) propune două ipoteze: 
1. traducerea românească se întemeiază pe o versiune slavonă intermediară între 
noua redacţie reprezentată de Psaltirea Mladenovic şi versiunile din secolul al XVI- 
lea; 2. traducerea românească a fost realizată după o Psaltire înrudită cu Psaltirea 
Mladenović; ulterior, textul românesc a fost folosit la alcătuirea unei Psaltiri bilin- 
gve, moment în care scribul a remaniat vechea traducere, eliminând o parte din 
trăsăturile redactionale specifice ms. 205 şi punându-l în acord cu textul slavon 
paralel. Mareş înclină spre această din urmă ipoteză, bazându-se pe faptul că nu se 
cunoaşte o versiune slavonă care să reunească toate particularitatile redactionale 
prezente în versiunile românești. 

Cercetările lui Alexandru Mares au relevat concordante între Psaltirile româ- 
nesti si Psaltiri slavone din epoci diferite: o serie de Psaltiri foarte vechi, Psaltirea 
Mladenović si Psaltirile slavone din sec. al XVI-lea. În lipsa unor informaţii sigure 
despre sursele traducerii şi ale reviziei, cercetarea în această direcţie nu a mai 
avansat după studiile semnate de Mareş. 


3. Cunoașterea redactiilor cărora le aparțin Psaltirile slavone înrudite cu cele 
românești este un prim pas în rezolvarea problemei surselor. 

În spaţiul slav au existat mai multe traduceri şi revizii ale Psaltirii. Redacţia I 
(arhaică) a Psaltirii are la bază traducerea făcută de sfinţii Chiril și Metodie (sec. al 
IX-lea), cunoscută prin texte ca Psaltirea glagolitica de la Sinai. Redacţia a Il-a da- 
teaza de pe la începutul sec. al XI-lea, fiind cunoscută și sub numele de simeonică, 
din motivul că a apărut în vremea Primului Țarat Bulgar, sau rusească, deoarece este 
atestată, în primele secole, de obicei în manuscrise est-slave. Redacţia a I-a, numită 
si athonita, reprezintă revizia Psaltirii efectuată în Muntele Athos la începutul seco- 
lului al XIV-lea. Aceleiași inițiative de corectare a cărților bisericești i se datorează 
alte două redactii: redacţia a IV-a, care va fi inclusă în Biblia lui Ghenadie la sfârșitul 
sec. al XV-lea şi, prin aceasta, în Biblia de la Ostrog (1581), devenind textul standard 
al Psaltirii slavone, precum şi redacția a V-a, reprezentată doar de Psaltirea Norov. 
Alături de aceste redactii există comentariul la Psaltire atribuit sfântului Athanasie 
cel Mare, aflat în relație cu redacția I, şi comentariul lui Teodoret al Cirului, contem- 
poran cu redacția a II-a (vezi pe larg MacRobert 1998). 

Pe baza contribuţiilor Catherinei MacRobert (e.g. 1995), constatăm că toate Psal- 
tirile slavone identificate de Mares ca având concordante cu Psaltirea Hurmuzaki 
aparţin redacției arhaice (incluzând aici și comentariul athanasian): Psaltirea de la 
Praga, Psaltirea de la Paris, Psaltirea de la Viena, Psaltirea de la Bologna şi Psaltirea 
de la Sinai. 

Revizia athonită a textelor biblice şi liturgice, realizată in Muntele Athos la în- 
ceputul secolului al XIV-lea, a atins toate Psaltirile din redactiile anterioare. Pro- 
blema distingerii manuscriselor din noua redacţie i-a preocupat pe cercetătorii din 
ultimul secol, care au extras din manuscrise lectiuni menite să ajute la clasificarea 
textelor. MacRobert (1995) consacră un studiu acestei noi redactii si analizează 
lista de particularități alcătuită de E. V. Cesko, propunând o listă nouă de trăsături 
şi o clasificare a manuscriselor pe baza acestora. Cum arată cercetătoarea britanică, 
redacţia athonită este cel mai bine reprezentată de manuscrise ca Psaltirea ms. 34 
de la Universitatea din Belgrad și Psaltirea Karadimov (MacRobert 1995, p. 201). 
De multe ori însă manuscrisele reprezintă compilații, copistii Psaltirilor făcând o 
selecție între lectiuni pre-athonite si athonite; există şi cazuri, cum e Psaltirea de la 
Pec, in care un text pre-athonit primeşte o corectură athonita, îndreptările din text 
fiind valoroase pentru cunoaşterea noii redactii; uneori revizia athonită nu aduce 
inovaţii, ci se întemeiază pe tradiţiile anterioare (vezi MacRobert 1995, passim). 

Psaltirea Mladenovic a fost considerată (vezi Mareș 2005, p. 278) o reprezentantă 
a noii redactii athonite. În realitate, cum demonstrează MacRobert (1995, p. 201), 
această Psaltire prezintă un conservatorism semnificativ, trăsăturile sale athonite 

fiind mai puţine decât s-ar crede. Acest lucru are consecințe importante în pro- 
blema surselor Psaltirilor româneşti: ceea ce era considerat athonit în Psaltirea 
Mladenović poate veni din redactiile anterioare. Deosebirile pe care Psaltirile sla- 
vone din sec. al XVI-lea le prezintă față de ms. 205 au fost considerate revizii post- 
athonite, insa ele pot fi de fapt athonite tipice. 

Diferenţele dintre noua redacţie athonită și versiunile anterioare nu sunt întot- 
deauna relevante pentru traducerile românești: revizia athonită vine uneori cu inno- 
iri la nivel grafic, fonetic sau morfologic, iar alteori aduce nuanţe semantice, fapte 
care nu se reflectă în textul românesc sau sunt greu de luat ca probe în stabilirea 
sursei. Există însă cazuri când prezenţa a două redactii distincte ale Psaltirii slavo- 
ne este evidentă în textele româneşti. În cele ce urmează vom urmări câteva dife- 
rente relevate de Češko, pe baza tabelului prezentat de MacRobert (1995, p. 197- 
200), confruntându-le cu lectiunile din Psaltirile româneşti. 


Ps. Varianta athonită Variante pre-athonite Psaltirile românești 
48:8 cnaBa Mun., cnaBa Pog., slava PH 

Kar., Bon., Sin., caseei lui 

ELO UB34, OMoy. Rad., slava PS, PM, 
Ox., ero Deč., S6 lui/sa CP, CPI, 
Mih., CP2, 
Buc., Pec 
cor. 


Grupul B da varianta athonita, iar grupul A, reprezentat aici doar de PH, da o 
opţiune pre-athonită rară, aflată in Psaltiri din redactiile I si a II-a. 


Ps. Varianta athonita Variante pre-athonite Psaltirile romanesti 
49:22 cia Mun., cu Pog., Sin., toți PH 
Kar., Buc. 
UB34., BCU Bon., (a)ceastea PS, PM, 
Ox., Rad., CP, CPI, 
Mih., Pec Deč., S8, CP2 
cor. PIj.,  S6, 
Bel.“ 


Traducerea prezentă în grupul B se poate explica atât prin varianta athonită, cât 
şi prin prima variantă pre-athonită. In schimb, traducerea roți din PH se explică 
numai prin varianta pre-athonită din câteva Psaltiri arhaice şi simeonice. 


3 Dam siglele după MacRobert (1995, p. 196-197). Manuscrise din redacţia athonită: Mun. = 
Psaltirea de la München (sec. al XIV-lea); Kar. = Psaltirea Karadimov (înc. sec. al XIV-lea), UB34 = 
Psaltirea ms. 34 de la Biblioteca Universităţii din Belgrad (sec. al XIV-lea); Ox. = Psaltirea de la Oxford 
(sf. sec. al XIV-lea); Mih. = Psaltirea Mihanovićev (a doua jum. a sec. al XIII-lea), Buc. = Psaltirea 
Mladenovic; Pec = Psaltirea ms. 68 de la Patriarhia din Pec (cu numeroase corecturi athonite). 

4 Lista Češko reprodusă de MacRobert (p. 199) semnalează o lacuna in acest verset din Bel.; 
consultând fragmentul ms. 331 păstrat la Muzeul Bisericii Ortodoxe Sârbe din Belgrad, am constatat 
că doar primele 6 rânduri de pe filă sunt afectate de deteriorarea pergamentului, pasajul care ne inte- 
resează fiind intact, aşa încât am completat lista. 

Ps. Varianta athonită Varianta pre-athonită Psaltirile românești 
48:8 He Mun., He Pog., nu cruța PH 
Kar., Bon., Sin., 
oy UEA P UB34, NOMNNOY Rad., nu milui PS, PM, 
nu Ox., n Deč., S8., CP, CPI, 
Mih., Peć Plj., Bel., CP2 
cor. S6, Buc. 


Acest pasaj prezintă o situație diferită: PH dă varianta athonită, în vreme ce gru- 
pul B dă varianta pre-athonită. Soluția cea mai facilă este să admitem că asemenea 
opțiuni pre-athonite prezente în grupul B vin din originalul slavon al traducerii, în 
vreme ce opțiunea nu cruța din PH s-ar putea datora ultimei revizii, care a eliminat 
o parte din trăsăturile pre-athonite. 

Cele mai caracteristice trăsături ale redacţiei athonite sunt, după MacRobert 
(1995: 203), inovațiile din Ps. 85:15 şi 102:8. Cercetătoarea arată că în aceste pasa- 


je revizia athonită dă sintagma A/MbroTPbNt MB N MHOroOMIITL uBb, 


corespunzând vechii opțiuni TPbnt Bb Nn Mpi MITUL Bb din Psaltiri mai vechi 


(e.g. Bon., Pog. etc.). Varianta athonită se găseşte, desigur, și în versiunile slavone 
din sec. al XVI-lea (e.g. CP1). În ambele pasaje, Psaltirile româneşti din grupul B 
reflectă lectiunea athonită: în lungu rebdătoru si mult milostiv. PH dă o variantă 
hibridă in Ps. 85, al doilea element al secventei venind din redactiile mai vechi: în- 
lungu-răbdetoriu si prea milostiv. Nu am identificat nicio Psaltire slavonă care să 
conţină această sintagmă hibridă, existând posibilitatea ca ea să se datoreze 
revizorului, care în acest pasaj a întâlnit lectiunea pre-athonită si a înlocuit primul 
element. 

Lista alcătuită de Češko se bazează în special pe prima parte a Psaltirii, care 
adesea este deteriorată, ceea ce face ca gruparea manuscriselor să nu fie foarte 
exactă. Încercând să rezolve această problemă, MacRobert (1995: 203) se opreşte 
asupra Ps. 77, care prezintă două avantaje: este un psalm bine păstrat, aflându-se în 
partea de mijloc a manuscriselor, şi a suferit un număr mare de modificări în revi- 
zia athonită: în cele 72 de versete ale psalmului, MacRobert identifică 80 de dife- 
rente între redacția athonită şi cele anterioare. 

Vom urmări, în continuare, câteva diferențe notabile din psalmul 77 care se 
regăsesc în Psaltirile românești. 


Ps. Varianta athonita Varianta pre-athonita Psaltirile romanesti 
71:35 enuka Mun., enuko Pog., cât, carea PH 
Kar., Bon., Sin., 
UB34, Rad., Bel., câte PS, PM, 
Ox., Deč., S8, CP, CPI, 
Mih., Plj., S6, CP2, 


Buc. Peć 

Grupul A redă varianta pre-athonită (dar rămâne fără explicație carea), în timp 
ce grupul B urmează varianta athonită. 


Ps. Varianta athonită Variante pre-athonite Psaltirile româneşti 
71:47 CVUKaMbIHU Mun UPbHULA Pog., smochinele PH, PV 
Kar Sin., 
UB34 Deč., S8 
Mih Buc Cv KAMNHNE Bon. 
CNKAMNHbI Rad. sicamenele PS 
A Pli sicamenile PM, CP, 
CMOK BU a CP1, 
Orognuyne 86, Ox., SIA 
Pec 


Termenul ovxouvoc este redat diferit in Psaltirile pre-athonite. Echivalarea 
CMOK'BU este înregistrată de MacRobert numai în două manuscrise de la sfârșitul 
secolului al XIII-lea, provenind din Rașka, Psaltirea de la Belgrad și Psaltirea de la 
Pljevlja. Faptul că aceasta echivalare foarte rară are un corespondent în Psaltirile 
româneşti din grupul A (smochinele) dovedeşte relația dintre Psaltirile rotacizante şi 
cele rasciene. Grupul B reflectă varianta cea mai populară din Psaltirile slavone: 
sicamenele. 


Ps. Varianta athonită Variante pre-athonite Psaltirile româneşti 
77:49 nocnaHt Mun., nocnaHïe Pog., S6 tremease PH 
Kar., Si tremise PV 
UB34, nocsaHaHNe 1n. 
Ox., nocna Ha HA Bon., tremisi(i) PS, PM, 
Mih., Rad., CP, CP1 
Buc. Deč., S8,  tremiterea  CP2 
Plj, Bel., 
Peé 


In acest pasaj, PH si PV dau o variantă pre-athonită ce caracterizează şi cele 
două Psaltiri rasciene cu care grupul A are în comun lectiunea CMOKBW-—smochine. 


Forma tremisii ar putea fi o eroare de copist după tremise, ceea ce ar sugera că vine 
din prototip. CP2 corectează textul după o Psaltire slavonă din epocă. 


Ps. Varianta athonită Variante pre-athonite  Psaltirile românești 
71:51 Bcakb Mun., BCA Pog., tot întâniul PH 
Kar., Bon., moayu PV 
MPEBRHMP B34, IPEBBHILIA: Sin întâii 
Mih., 
Buc, Pec 
B'ca Ox. BC Kb Plj., toate PM, CP, 
Ă Bel., S6,  întâiele CPI, 
NpbBopoanHa MPbB5H Ub Rad., născute(le) CP2 


Deč., S8 

PH redă aici sintagma BCbKb NPbBtH'Lb, prezentă în unele Psaltiri pre- 
athonite și în revizia athonită. Aceeași opțiune se găsește în versiunea slavonă din 
PV, însă varianta românească din manuscrisul voronetean concordă cu cea din 
texte arhaice ca Psalterium Bononiense. Retinem și grafia TOALN, o scăpare a 


copistului care revizuia textul pe parcursul copierii, ridicând un semn de întrebare 
cu privire la versiunea slavonă de control. 


Ps. Varianta athonită Variante pre-athonite Psaltirile românești 
77:60 CKUHUtO Mun., CKİHNMA Sin., Rad., umbra PV 
Kar., Deč., S8, lac. PH 
UB34, S6 
Mih., i CKY HNX Bon. 
a Peć Cb Hb Pog., Bel. beseareca PS, PC, 
= Pli CKVHBIA PCI 
ceno J. PC2 


Termenul oxyvy, transcris întocmai în slavonă, a pus probleme în transmiterea 
textului Psaltirii, cum dovedesc variantele din manuscrise. Opțiunea din PV cores- 
punde lectiunii pre-athonite rare din Psaltirea de la Belgrad și Psaltirea Pogodin. 
Având în vedere faptul că grupul A are cu Psaltirea de la Belgrad și alte legături, 
putem presupune că aceeași opțiune se găsea şi în PH, lacunară în acest pasaj. În 
grupul B, traducerea besearecă s-ar putea explica printr-o Psaltire slavonă comen- 


tată, termenul CKUHUA fiind rar. Forma din CP2 este apropiată de versiunile 


slavone paralele din 1577 şi 1589: CKv Hix. 

4. Din cele arătate rezultă că grupul A conservă în general particularităţi pre- 
athonite, unele indicând o relaţie strânsă cu Psaltirile de la Belgrad şi Pljevlja. 
Știind că aceste manuscrise aparţin redacției a I-a a Psaltirii slavone (vezi 
MacRobert 2005, p. 40), ne-am propus să verificăm legătura Psaltirilor românești 
cu această familie de manuscrise. 

Într-un studiu dedicat redactiilor Psaltirii slavone, Catherine MacRobert (1998), 
clasifică trăsăturile distinctive ale acestora pornind de la textul grecesc. Cercetă- 
toarea enumeră un număr de nouă particularități proprii redacției a II-a, din care le 
vom reţine aici pe cele mai relevante. Întrucât MacRobert (1998, p. 931) dă cores- 
pondentii greceşti, vom ilustra aceste particularităţi prin exemple luate din Psaltirea 
de la Belgrad. 


În Ps. 68: 14, varianta cea mai răspândită este MANOCTU, redată în grupul B prin 
mesereare (PS) şi milostea/milostei (PCI, PC2). Redacţia a I-a dă cubi (Bel.), pe 
care se întemeiază traducerea domniei din PH. 

Aceeași situaţie se întâlneşte în Ps. 84:5: varianta comună CN + CeHIN HALWNXb 


este redată în grupul B prin spăseniia noastră. Ea apare şi în PV, un rezultat al 
reviziei, care elimina pe alocuri trăsăturile redactionale ale intermediarului A. 

Lectiunea proprie redacţiei a H-a, cn + curenro Hall (Bel.), este reflectată de 
traducerea spăsitoriul nostru din PH. 

O situaţie interesantă întâlnim în Ps. 107:10, unde varianta Hanoxoy se 
găseşte atât în grupul B (puiu), cât si în PH (punre-voi). Redacţia a I-a are ca 
particularitate în acest pasaj verbul NpPOcTPpoy (NPocTp5Tu „a întinde”). Din 
păcate, lacunele din Bel. şi S6 (text înrudit cu manuscrisul rascian, vezi MacRobert 
1991: 5), nu ne permit să vedem opţiunea dată acolo, dar acest verb apare în Har., o 
Psaltire din aceeași redacţie, datând din sec. al XII-lea. Această opțiune este 
conservată de PV, care dă verbul tinsu, unul din rarele cazuri în care lectiunea din 
redacția a II-a e conservată în PV, iar nu in PH. 

Studiind modul în care a fost alcătuită versiunea conservată în PH, Mareş (1982, 
p. 221-222 şi 2005, p.279, nota 71) semnalează un număr de lectiuni care-şi 
găsesc explicaţia prin apelul la Psaltiri arhaice. Am constatat însă că cele mai multe 
dintre ele pot veni din redacția a II-a, cum dovedeşte următorul exemplu: tradu- 


cerea cu scutul din Ps. 90:4 este pusă în legătură cu LUATOMb din Psaltirea de la 


Viena (cf. arme în celelalte, după Opoy KNE Mb). Aceeași opţiune slavonă apare 


însă şi în Psaltirea de la Belgrad. Rămân însă câteva lectiuni care nu se pot explica 
decât prin redacția arhaică, dar asupra acestei probleme vom reveni într-un alt 
articol. 

5. Din cele prezentate mai sus rezultă că în Psaltirile românești există particula- 
ritati ce vin din trei redactii ale Psaltirii slavone: arhaică, simeonică și athonită. 
Particularitatile arhaice identificate de Mareş în Psaltirea Hurmuzaki se explică 
partial prin redacţia a II-a. Altele sunt specifice redacției I a Psaltirii slavone, fără a 
putea spune, în stadiul actual al cercetării, în ce moment al istoriei Psaltirii româ- 
nesti a fost folosită aceasta. 

În linii mari, stema filiatiei alcătuită de Alexandru Mareş este confirmată de 
cercetarea de fata prin faptul că arată afilierea celor două grupuri de Psaltiri la două 
redactii distincte ale Psaltirii slavone. Astfel, Psaltirea Hurmuzaki şi Psaltirea 
Voroneteana (grupul A) au la bază o Psaltire slavonă din redacția a II-a (simeo- 
nică), îndeaproape înrudită cu Psaltirea de la Belgrad. Psaltirea Scheiană şi Psalti- 
rile coresiene (grupul B) prezintă de obicei lectiuni athonite. 

Grupul A reflectă, aşadar, o etapă redacțională mai veche decât Psaltirile din 
grupul B, care de obicei prezintă lectiuni athonite tipice, prezente şi în Psaltirile 
bilingve din sec. al XVI-lea. Psaltirea Hurmuzaki se dovedeşte mai apropiată de 
sursa simeonică decât Psaltirea Voroneteana. Aceasta din urmă prezintă mai multe 
lectiuni athonite, datorate reviziei, rezultând că Psaltirea Hurmuzaki nu reprezintă o 
prelucrare liberă, cum s-a crezut, ci, dimpotrivă, conservă mai bine intermediarul A 
sau poate chiar traducerea primitivă. 

IZVOARE 


Bel. = Psaltirea de la Belgrad, sec. al XIII-lea (ms. 36 de la Biblioteca Universităţii din Belgrad, ms. 
331 de la Muzeul Bisericii Ortodoxe Sârbe, ms. 314 de la Biblioteca Patriarhiei Sârbe şi ms. 589 
de la Biblioteca Naţională a Serbiei). 

Bon. = Psaltirea de la Bologna, sec. al XIII-lea (ed. Jagic 1907). 

Har. = Psaltirea de la Harvard, sec. al XII-lea (ed. Altbauer/Lunt 1978). 

PH = Psaltirea Hurmuzaki (ms. rom. B.A.R. 3077) (ed. Ghetie/Teodorescu 2005). 

PM = Psaltirea moldovenească (ms. rom. B.A.R. 3465). 

Pog. = Psaltirea Pogodin, sec. al XIII-lea (ed. Jagić 1907). 

PS = Psaltirea Scheiană (ms. rom. B.A.R. 449) (ed. Bianu 1889). 

PV = Psaltirea Voroneteana (ms. rom. B.A.R. 693) (ed. Găluşcă 1913). 

CP = Coresi, Psaltire românească, Braşov, 1570 (ed. Toma 1976). 

CP1 = Coresi, Psaltire slavo-română, Braşov, 1577 (ed. Toma 1976). 

CP2 = Şerban Coresi, Psaltire slavo-română, [Braşov], 1589 (ed. Toma 1976). 

S6 = Psaltire slavonă, sec. al XI-lea, ms. 6 de la Mănăstirea Sf. Ecaterina din Sinai (ed. Altbauer/Lunt 
1978; mf., Library of Congress, https://www.loc.gov/item/00279387910-m. S accesat la 25 
octombrie 2021). 

THE OLDEST ROMANIAN PSALTERS AND THE REDACTIONS OF THE 
OLD CHURCH SLAVONIC PSALTER 
(Abstract) 


The oldest Romanian Psalters, dating from the 16th century, come from a single translation, made 
from Old Church Slavonic at an unknown date. Based on the filiation, these Psalters are grouped into 
two groups: A (Hurmuzaki and Voronet Psalters) and B (Scheian Psalter, Moldavian Psalter and three 
Psalters printed by Coresi). The source of the translation is believed to be related to the Codex 
Bucurestinus. Based on the textual peculiarities of the Old Church Slavonic Psalter, studied by 
Catherine MacRobert, we investigated the differences between the two groups, resulting the connec- 
tion of the Romanian Psalters with three redactions of the Old Church Slavonic Psalter: the group A, 
which is also the oldest, preserves the textual features of the Russian (Symeonic) redaction; in 
particular, the Hurmuzaki Psalter also shows traces of the archaic redaction; the group B usually 
follows the Athonite textual tradition. 


Cuvinte-cheie: cele mai vechi Psaltiri românești, redactiile Psaltirii slavone, Psaltirea 
Hurmuzaki, Psaltirea Voroneteana, redacția athonită, redacția rusească. 

Keywords: oldest Romanian Psalters, Old Church Slavonic redactions of the Psalter, Hurmuzaki 
Psalter, Voronet Psalter, Athonite redaction, Russian redaction. 

